ระเบียบเทศบาลตำบลตันหยงระเบียบเทศบาลตำบลตันหยงว่าด้วยข้อมูลข่าวสารของราชการพ.ศ.๒๕๕๓[๑] เพื่อให้การจัดระบบการประสานการปฏิบัติตามกฎหมายว่าด้วยข้อมูลข่าวสารของราชการและการบริหารข้อมูลข่าวสารที่อยู่ในความรับผิดชอบของเทศบาลตำบลตันหยงเป็นไปด้วยความถูกต้องเรียบร้อยและมีประสิทธิภาพ ตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งมีผลบังคับใช้เมื่อวันที่๙ ธันวาคม พ.ศ. ๒๕๔๐โดยกำหนดให้หน่วยงานของรัฐจัดให้มีข้อมูลข่าวสารของราชการไว้ให้ประชาชนเข้าตรวจดูขอสำเนา และขอให้เจ้าหน้าที่ของรัฐรับรองสำเนาเอกสาร หรือข้อมูลของราชการได้ตามหลักเกณฑ์ที่กฎหมายกำหนดเทศบาลตำบลตันหยง จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบเทศบาลตำบลตันหยงว่าด้วยข้อมูลข่าวสารของราชการ พ.ศ. ๒๕๕๓ข้อ ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ ๓ ให้ยกเลิกบรรดาคำสั่งหรือระเบียบของเทศบาลตำบลตันหยงในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ข้อ ๔ ระเบียบนี้ให้ใช้บังคับแก่พนักงานเจ้าหน้าที่ของเทศบาลและบุคคลที่ขอตรวจดูขอสำเนาหรือขอให้รับรองสำเนาข้อมูลข่าวสารของราชการข้อ ๕ ในระเบียบนี้คณะกรรมการ หมายความว่าคณะกรรมการบริหารข้อมูลข่าวสารเทศบาลตำบลตันหยงคณะกรรมการข้อมูลข่าวสารของราชการหมายความว่า คณะกรรมการข้อมูลข่าวสารตามพระราชบัญญัติข้อมูลข่าวสารของราชการ พ.ศ.๒๕๔๐ข้อมูลข่าวสารของราชการ หมายความว่าข้อมูลข่าวสารที่อยู่ในความครอบครองหรือควบคุมดูแลของเทศบาลตำบลตันหยงไม่ว่าจะเป็นข้อมูลข่าวสารเกี่ยวกับการดำเนินงานของเทศบาลหรือข้อมูลข่าวสารเกี่ยวกับเอกชนเทศบาล หมายความว่าเทศบาลตำบลตันหยงนายกเทศมนตรี หมายความว่านายกเทศมนตรีตำบลตันหยงส่วนการงาน หมายความว่ากอง ฝ่าย และสำนักปลัดเทศบาล ตามโครงสร้างจัดองค์กรของเทศบาลตำบลตันหยงข้อ ๖ ให้เทศมนตรีตำบลตันหยงเป็นประธานกรรมการบริหารข้อมูลข่าวสารของเทศบาลรักษาการให้เป็นไปตามระเบียบนี้ให้มีอำนาจวางกฎเกณฑ์และวินิจฉัยปัญหา และออกคำสั่งใด ๆ เพื่อปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีตำบลตันหยงมีอำนาจวินิจฉัยสั่งการที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ ให้มี คณะกรรมการบริหารข้อมูลข่าวสารของเทศบาลตำบลตันหยงประกอบด้วย นายกเทศมนตรี เป็นประธานกรรมการ ปลัดเทศบาล เป็นรองประธานกรรมการผู้อำนวยการกองทุกกอง เป็นกรรมการ หัวหน้างานวิเคราะห์นโยบายและแผนเป็นกรรมการและเลขานุการข้อ ๘ ให้คณะกรรมการมีอำนาจและหน้าที่ดังต่อไปนี้(๑)กำหนดนโยบายหรือมาตรการในการบริหารข้อมูลข่าวสารของเทศบาลตำบลตันหยงและกำกับดูแลการปฏิบัติราชการให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐(๒)ให้คำแนะนำในการดำเนินงานของพนักงานเจ้าหน้าที่และส่วนการงานต่าง ๆเกี่ยวกับการปฏิบัติตามกฎหมายว่าด้วยข้อมูลข่าวสารของราชการ(๓)ให้คำแนะนำหรือเสนอความเห็นในการเชื่อมโยงข้อมูลข่าวสารของเทศบาลกับหน่วยงานราชการหรือเอกชน(๔)กำหนดแนวทางปฏิบัติและเสนอความเห็นเพื่อประกอบการพิจารณาและวินิจฉัยสั่งการเกี่ยวกับข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการและเสนอความเห็นเพื่อประกอบการกำหนดแนวทางปฏิบัติ(๕) พิจารณาและวินิจฉัยสั่งการเรื่องร้องเรียนกรณีเทศบาลไม่ดำเนินการตามคำสั่งของข้อ๑๔ หรือปฏิบัติหน้าที่ล่าช้าหรือทำให้ผู้ขอไม่ได้รับความสะดวกโดยไม่มีเหตุผลอันสมควร(๖) กำหนดหลักเกณฑ์และวิธีการในการตรวจดูการขอสำเนาข้อมูลข่าวสารของเทศบาลและการอนุญาต(๗) ดำเนินการอื่นใดตามที่นายกเทศมนตรีมอบหมายข้อ ๙ คณะกรรมการจะแต่งตั้งคณะอนุกรรมการเพื่อพิจารณาหรือปฏิบัติงานอย่างใดอย่างหนึ่งเป็นการเฉพาะกิจตามที่คณะกรรมการมอบหมายก็ได้ และให้นำความในข้อ ๑๑ มาใช้บังคับโดยอนุโลมข้อ ๑๐ การพิจารณาว่าเรื่องใดเป็นเรื่องลับหรือไม่จะต้องดำเนินการกระบวนการพิจารณาโดยมิให้ข้อมูลข่าวสารนั้นเปิดเผยแก่บุคคลอื่นใดที่ไม่จำเป็นแก่การพิจารณาข้อ ๑๑ การประชุมของคณะกรรมการต้องมีคณะกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการหรือรองประธานกรรมการไม่มาประชุมหรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากในการลงคะแนนเสียงกรรมการคนหนึ่งให้มีเสียงหนึ่งเสียงถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๒ ให้หัวหน้าส่วนการงานในระดับ กอง ฝ่ายและสำนักปลัดเทศบาลมีหน้าที่จัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการและระเบียบของทางราชการข้อ ๑๓ ในการดำเนินงานตามข้อ ๑๒ให้หัวหน้าส่วนการงานมีอำนาจแต่งตั้งเจ้าหน้าที่ผู้รับผิดชอบประจำส่วนการงานให้ทำหน้าที่ดำเนินการตรวจสอบติดตาม และประสานงานหรืออื่น ๆ ตามที่เห็นสมควรหมวด๓การขอข้อมูลข่าวสารและการอนุญาต ข้อ ๑๔ บุคคลใดมีความประสงค์ที่จะขอตรวจดู ค้นคว้าขอสำเนา หรือขอสำเนาที่รับรองความถูกต้องของข้อมูลข่าวสารของเทศบาลให้ยื่นคำขออนุญาตพร้อมแจ้งวัตถุประสงค์และความจำเป็นต่อประธานกรรมการบริหารข้อมูลข่าวสารหรือผู้มีอำนาจอนุญาตข้อ ๑๕ การขอข้อมูลข่าวสารตามหมายเรียก หรือพยานเอกสาร ให้นำเสนอประธานกรรมการหรือผู้ที่ได้รับมอบหมายพิจารณาอนุญาตโดยให้พนักงานเทศบาลตั้งแต่ระดับ ๓ ขึ้นไปเป็นผู้รับรองข้อมูลข่าวสารนั้นข้อ ๑๖ การอนุญาตให้บุคคลใดตรวจ ศึกษาหรือขอสำเนาข้อมูลข่าวสารส่วนบุคคลจะกระทำโดยปราศจากความยินยอมเป็นหนังสือของเจ้าของข้อมูลที่ให้ไว้ล่วงหน้าหรือในขณะนั้นมิได้เว้นแต่จะเข้าหลักเกณฑ์ตามกฎหมายข้อ ๑๗ การเปิดเผยรายงานการแพทย์ที่เกี่ยวกับผู้ใดถ้ามีกรณีอันควร คณะกรรมการอาจอนุญาตให้เปิดเผยต่อแพทย์ที่บุคคลนั้นมอบหมายก็ได้ข้อ ๑๘ ในกรณีที่มีกฎหมายหรือทางราชการได้กำหนดวิธีปฏิบัติเกี่ยวกับการขอข้อมูลข่าวสารนั้นไว้เป็นพิเศษการขอตรวจดูการคัดสำเนาและการขออนุญาตให้คัดสำเนาเอกสารให้ปฏิบัติตามกฎหมายหรือข้อกำหนดนั้นอีกส่วนหนึ่งข้อ ๑๙ การขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้หมวด๔การบริการข้อมูลข่าวสาร ข้อ ๒๐ ให้เจ้าหน้าที่ที่ได้รับมอบหมายจากหัวหน้าส่วนการงานต่างๆ ตามข้อ ๑๓ มีหน้าที่รวบรวมข้อมูลข่าวสารในส่วนการงานที่ได้ดำเนินการแล้วเสร็จและอยู่ในความรับผิดชอบนำส่งเลขานุการคณะกรรมการบริหารข้อมูลข่าวสารเพื่อเผยแพร่จำหน่าย หรือบริการ เพื่อตรวจดูและศึกษาค้นคว้าตลอดจนจัดทำสำเนาข้อมูลข่าวสารของราชการการบริการข้อมูลข่าวสารนอกเหนือจากวรรคหนึ่งให้เป็นไปตามคำแนะนำหรือความเห็นของคณะกรรมการข้อ ๒๑ ข้อมูลข่าวสารที่ต้องเปิดเผยที่อยู่ระหว่างดำเนินการให้ถือปฏิบัติตามข้อ๒๐ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดเรื่องการรักษาความลับทางราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือเป็นเรื่องที่ผู้มีอำนาจ ตามข้อ ๗ เห็นว่าเป็นเรื่องที่ไม่ต้องเปิดเผยข้อ ๒๒ นอกจากข้อมูลข่าวสารที่จัดไว้ให้ประชาชนเข้าตรวจดูหรือที่มีการจัดให้ประชาชนได้ค้นคว้าถ้าบุคคลใดขอข้อมูลข่าวสารอื่นใดของทางราชการและคำขอนั้นระบุข้อมูลข่าวสารที่ต้องการในลักษณะที่อาจเข้าใจได้ตามควรให้เจ้าหน้าที่ผู้รับผิดชอบจัดหาข้อมูลข่าวสารนั้นให้แก่ผู้ขอภายในเวลาอันสมควรเว้นแต่ผู้นั้นจะขอจำนวนมาก หรือบ่อยครั้งจนไม่มีเหตุผลสมควรข้อ ๒๓ ข้อมูลข่าวสารที่มีไว้เพื่อจำหน่ายให้คิดค่าใช้จ่ายตามที่คณะกรรมการกำหนดข้อ ๒๔ การเรียกค่าธรรมเนียมการเข้าตรวจดูขอคัดสำเนาหรือการขอสำเนาเอกสารที่มีคำรับรองความถูกต้องของข้อมูลข่าวสารให้เป็นไปตามที่คณะกรรมการกำหนดโดยความเห็นชอบของคณะกรรมการข้อมูลข่าวสารของราชการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้น ตั้งแต่ระดับ ๓ขึ้นไปเป็นผู้รับรอง โดยลงลายมือชื่อ พร้อมชื่อตัว ชื่อสกุลและตำแหน่งตลอดจนวันเดือน ปี ที่รับรองให้ชัดเจน โดยให้รับรองสำเนาตามจำนวนที่มีผู้ยื่นคำขอข้อ ๒๕ รายได้จากการจำหน่ายและค่าธรรมเนียมในการขอคัดสำเนาและการรับรองความถูกต้องของข้อมูลข่าวสารให้เป็นรายได้ของเทศบาลตำบลตันหยงข้อ ๒๖ บริการส่งข้อมูลข่าวสารที่เปิดเผยได้ทางโทรสารให้ดำเนินการได้เฉพาะกรณีเร่งด่วนและให้หัวหน้าส่วนการงานเป็นผู้พิจารณาอนุญาตโดยให้คำนึงถึงความเหมาะสมและค่าใช้จ่ายในการนั้นข้อ ๒๗ ให้ผู้รับผิดชอบในการบริหารข้อมูลข่าวสารทุกระดับบริหารข้อมูลข่าวสารให้แล้วเสร็จโดยเร็วโดยถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒หมวด๕สถานที่บริการข้อมูลข่าวสาร ข้อ ๒๘ ให้คณะกรรมการบริหารข้อมูลข่าวสารเป็นผู้กำหนดสถานที่บริการเผยแพร่หรือขอรับข้อมูลข่าวสารของเทศบาลตามที่เห็นสมควรข้อ ๒๙ เพื่อให้การบริการปฏิบัติตามระเบียบกฎหมายว่าด้วยข้อมูลข่าวสารของราชการเป็นไปด้วยความถูกต้องและรวดเร็วให้ดำเนินการดังนี้(๑) ให้ปลัดเทศบาลมีหน้าที่รับผิดชอบในการให้คำแนะนำเกี่ยวกับการปฏิบัติงานตามกฎหมายว่าด้วยข้อมูลข่าวสารของราชการและกฎหมายที่เกี่ยวข้อง(๒) ให้หัวหน้างานวิเคราะห์นโยบายและแผนสำนักปลัดเทศบาล มีหน้าที่รับผิดชอบ(๒.๑) ติดต่อประสานงานกับหน่วยงานราชการรัฐวิสาหกิจ องค์กรเอกชนบุคคลหรือนิติบุคคลในการขอข้อมูลในส่วนที่เกี่ยวข้องกับการดำเนินงานของเทศบาลตำบลตันหยง(๒.๒)ให้คำแนะนำและประชาสัมพันธ์ในการบริการข้อมูลข่าวสารของเทศบาลตำบลตันหยงแก่ประชาชนทั่วไปหรือผู้มาติดต่อเพื่อให้ทราบแหล่งค้นหาข้อมูลข่าวสารของราชการ(๒.๓) เป็นศูนย์ประสานงานระหว่างส่วนการงานของเทศบาลกับหน่วยราชการและเอกชนเพื่อให้บริการข้อมูลข่าวสาร(๓) ให้หัวหน้างานการเจ้าหน้าที่ สำนักปลัดเทศบาลมีหน้าที่รับผิดชอบ(๓.๑)จัดทำโครงการจัดให้มีข้อมูลข่าวสารของราชการเพื่อให้ประชาชนเข้าตรวจดูตามพระราชบัญญัติข้อมูลข่าวสารของราชการ พ.ศ. ๒๕๔๐(๓.๒)จัดทำรายงานประเมินผลการปฏิบัติงานของพนักงานเจ้าหน้าที่พร้อมเสนอแนวทางปรับปรุงแก้ไขปัญหาให้คณะกรรมการทราบตามระยะเวลาที่กำหนด(๔) ให้หัวหน้างานธุรการ สำนักปลัดเทศบาลมีหน้าที่รับผิดชอบ(๔.๑) งานธุรการของคณะกรรมการบริหารข้อมูลข่าวสาร(๔.๒)งานให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลตันหยงและข้อมูลข่าวสารที่ดำเนินการแล้วเสร็จ(๔.๓) งานอื่น ๆ ตามที่ได้รับมอบหมายประกาศณ วันที่ ๒ มิถุนายน พ.ศ. ๒๕๕๓สาเหะมูหามัดอัลอิดรุสนายกเทศมนตรีตำบลตันหยง[เอกสารแนบท้าย]๑. หลักเกณฑ์การขอข้อมูลข่าวสารและการอนุญาต(ดูข้อมูลจากภาพกฎหมาย)ปริยานุช/ผู้จัดทำ๗กันยายน ๒๕๕๓ณัฐวดี/ตรวจ๗กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๒ ง/หน้า ๕/๒๗ สิงหาคม ๒๕๕๓